Akka it-id-yefka Muḥend Akli Salḥi deg yiwet n tbadut id-yules mass Ǧellawi, ma d tibuɣarin ttawintent-id sumata temɣarin deg urar uqbel ma ad bdun iḍebbalen dayen iwumi qqaren lmebdi, akken sbuɣurent daɣen lawan n tuqna n lḥenni, d tiddin n teslit. Azenzi n lḥenni yettili-d mi ara rsen yeslan ad qnen lḥenni, mi ḥebsent tibuɣarin, d acu kan tamedyazt n uzenzi n lḥenni tettili-d srid seg yimi n umedyaz tmezzuɣt n yemfarǧen mebla allalen n uẓawan.